«Restauration»

«Restauration» var opprinnelig en jakt, bygd i Hardanger i 1801. Båten ble siden ombygd («fortømret») til en slupp i Egersund (perioden 1815 – 1820). Båtens navn var først «Emmanuel», men ble etter ombygging til sluppen «Restauration». I  1825 dro sluppen «Restauration» fra Stavanger med emigranter til Amerika. Denne utferden regnes ofte som starten på den norske utvandringen til USA.

Bakgrunn
Sluppen seilte fra Stavanger 4. juli 1825 (noen kilder har 5. juli 1825) og ankom New York tre måneder senere, den 9. oktober, etter en strabasiøs ferd. Båten var på omtrent 39 tonn, 54 fot lang og 16 fot bred. Det var 52 mennesker ombord, de fleste kvekere eller dissentere. Kaptein på båten og leder for «sluppefølget» var Lars Larsen Geilane. Under turen fikk Larsen og konen Martha en pike som ble døpt Margaret Allen, etter en kjent engelsk kvekerkvinne. Sluppefølget ble møtt av Cleng Peerson i New York, og slo seg ned ved Ontariosjøen i Kendall township i staten New York.

Ferden ble opptakten til en massiv norsk utvandring til Amerikas forente stater (USA).

Bygging av kopi 

En kopi av «Restauration» er bygget på Judaberg i Finnøy kommune, Rogaland. 
Initiativtakerne, båtentusiaster rundt båtbyggeriet til Jørn Flesjå, står bak dette og båten ble sjøsatt 15. april 2010.

Referanser

Litteratur
Ingrid Semmingsen: Drøm og dåd. Utvandringen til Amerika. Aschehoug 1975. ISBN 82-03-06578-3 ISBN 82-03-06579-1

Eksterne lenker 

 Nettsted for stiftelsen som bygger kopien av «Restauration»
 Kopi av «Restauration» sjøsatt, nyhetsmelding fra NRK Rogaland, 15. april 2010

Norske seilskip
Norsk emigrasjon til Nord-Amerika
Rogalands samferdselshistorie
Stavangers historie
Samferdsel i Stavanger
Finnøy kommune
Skip bygget i Norge
Skip fra 1801
Artikler i sjøfart-prosjektet